Rolf Danielsen
Store norske leksikon,Historie,Historievitenskap,Historikere
Rolf Danielsen var en norsk historiker. Han var universitetslektor ved Universitetet i Bergen fra 1958, dosent fra 1964, og professor i perioden 1968–1991. Danielsen ble dr.philos. i 1966 på bind 2 av Det Norske Storting gjennom 150 år (1964), som dekker perioden 1870–1908.
Danielsen arbeidet særlig med lokalhistorie og nyere norsk politisk historie. Han skrev blant annet Trondheim bys historie (bind 4 av Det nye bysamfunn. 1880–1914, 1958), bind 2 av Høyres historie (1984), og en rekke artikler i bøker og tidsskrifter. Danielsen var i årene 1970–1972 styremedlem i Norges almenvitenskapelige forskningsråd, og i årene 1973–1975 dekanus ved Det historisk-filosofiske fakultet ved Universitetet i Bergen. Les mer i Store norske leksikon Rolf Danielsen i Norsk biografisk leksikon Norges historie Eksterne lenker Digitaliserte publikasjoner av Danielsen hos Nasjonalbiblioteket